LidanRubinov/Halacha-QA huggingface dataset:
שאלה: לחוש לר"ת בצאת שבת: שבת א. האם לדעת הרב יש לחוש לשיטת ר"ת בעניין צאת הכוכבים במוצ"ש, לפחות במלאכות דאורייתא? ב. כשלמדתי את הסוגיא נראה היה לי שיש לחוש לזה לפחות במלאכות דאורייתא, שהרי לשיטת ר"ת הסכימו רוב הראשונים וכ"כ השו"ע והרמ"א. ומתחילת השנה התחלתי להקפיד על זה, אבל אמרתי מפורשות שזה ללא נדר וללא קבלה. בינתיים ראיתי שהדבר לפעמים יותר מסובך ממה שחשבתי כי כמה פעמים שהוריי שולחים אותי מיד במוצ"ש לנסוע עם הרב לכל מיני מקומות. האם אני יכול להפסיק ממנהגי.
תשובה: מנהג רוב העולם לא כר"ת. מכיון שלא קבלת עליך את ר"ת כמנהג מחייב אתה יכול לעבור עליו לצורך מצוה. המשך לנהוג כר"ת שלא במקום צורך.
שאלה: תיקון מידת העזות: לצערי הרב החוצפה שלי מאוד גדולה ואני רוצה לתקן את המידה הזאת. אני יודע שעליי ללכת לאט לאט לקיצוניות של בושה, להרגיל את עצמי לאט לאט להתבייש מכל דבר עד שאני יגיע לשיא הבושה ולא אוכל להתרחק עוד ואחר כך אלך ללכת לאמצע. אבל מאוד מאוד קשה לי להתבייש,אני ממש צריך עזרה ועצה כיצד אוכל לתקן את המידה הזאת כי מאוד קשה לי?
תשובה: יתכן שדרך העבודה היא עוברת דרך פעולות שנוגעות להכנעה ושפלות רוח. הדרך היא למשל אם דיברת בעזות לבקש סליחה ממי שדיברת עימו. יש דרך של לקיחת רב או אדם שעתה ירא ממנו ולהתוודות בפניו.
שאלה: קשר מגן דוד בנעליים: הרב!!! לפני כמה ימים ראיתי תמונה ובה מוסבר איך לסדר את השרוכים בנעליים בקשר מיוחד כשיוצא בסוף מגן דוד גדול בשרוכים (כשהולכים עם זה רואים נעל ושרוכים שמרכיבים צורה של מגן דוד גדול). האם מותר ללכת עם הקשר הזה? האם זה מבזה את סמל מדינת ישראל שזה על נעל?
תשובה: "מגן דוד" אינו סמל קדוש ולכן מצד ההלכה אין איסור לעשות קשר כזה בנעליים.
שאלה: לענות לקדיש בשלבי התפילה השונים: כשאני מתפלל שחרית ואני נמצא בפסוקי דזימרה או ביוצר או בעלינו לשבח, חוץ מק"ש ועמידה שאסור לענות, האם אם אני שומע קדיש במניין שאני מתפלל לענות אמן ולהמשיך בפסד"ז או יוצר או עלינו לשבח ושוב להמשיך לענות אמן ושוב להמשיך? אני מבקש פסיקת שו"ע, רמ"א ורמ"ה היות ואני אחראי על קהילה שמבקשים ההלכה ומקורות.
תשובה: עניית אמן בשלבי התפילה השונים: ענייה לקדיש עד ברכו - מותר לכל הדעות. ענייה לקדיש מברכו עד ברוך אתה ה'. גאל ישראל - מותר. הגר"מ אליהו זצ"ל מתיר לענות 5 אמנים בלבד (הכוונה לחצי קדיש). בעלינו לשבח - מותר לענות לקדיש לכל הדעות. לידיעה - לענות "אמן יהא." הוא החשוב ביותר אף יותר מקדושה.
שאלה: לברך ברכת כהנים ללא טלית: האם מותר לכהן העולה לברך ברכת כהנים בלי טלית?
תשובה: עקרונית מותר אולם כיון שכולם עולים לדוכן עם טלית, אם יעלה ללא טלית יראה הדבר כמשונה מאוד ויבואו הקהל להסתכל בכהנים. לכן למעשה יש להשיג טלית ואם בכל זאת אין טלית לא יעלה אלא יצא מבית הכנסת לפני 'רצה'. לא הספיק לצאת וקראוהו לעלות או ליטול ידיו יעלה ללא טלית כעיקר הדין שלא יחשב כמבטל מצוות עשה של ברכת כהנים.
שאלה: כיבוד הורים מתעללים: מקרה: אב המתעלל בבנו, מכה אותו, משפיל אותו, מתייחס בגסות כלפיו, לא מכיר בו וכיו"ב. אם תרצו, "אב סורר ומורה". האם והיכן במקורות כתוב משהו על ענין זה? האם חייב גם אז הבן להמשיך ולכבד את אביו? אני לא שואל אודות הגדר של כיבוד הורים אלא גם על המקור ההלכתי, ספרותי: גמרא, ספר מורה הלכה כזה או אחר שמגדיר את הסטטוסים לאור ההתנהגות הזו שתיארתי -
תשובה: יש גמ' בקידושין, בנוגע לרב אסי שאימו היתה מבקשת ממנו בקשות שלא יכל לעשות לה והוא עזב אותה והלך לארץ ישראל, שם הריא"ז מדבר על חיוב ופטור כיבוד הורים שנטרפה דעתם. בשולחן ערוך ס' רמ סע' יח הובאה מחלוקת בנוגע לאב רשע האם יש מצווה לכבדו. אולם במקום שהבן נפגע מההורים, שם הפוסקים דימו זאת למה שראינו שאין מצוות כיבוד אב משל בן, כלומר, הבן לא צריך להפסיד ממון בשביל קיום המצווה, וכך אין חיוב לבן להיפגע בגוף ובנפש בשביל מצוות כיבוד אב. וע' שם בערוך השולחן ס' ר"מ סע' לט שכתב, שגם לרמב"ם, שכתב שיש מצוות כיבוד לאב, זה רק ברשע לתאבון אבל אם אביו עושה עבירות באופן קבוע וברשעות גם לרמב"ם אין חייב לכבדו.
שאלה: שימוש במרקרים בשבת:. האם כשברשותי דפי לימוד תורה אותם אני לומד בשבת אותם אני מדפיס (כמובן לפני שבת), אני יכול לסמן במרקר (מדגיש) ובאמצעים דומים להדגיש דברים מסויימים לצורך הלימוד או שמדובר באיסור כתיבה לכל דבר?
תשובה: בוודאי שאסור בשבת.
שאלה: לימוד תורה בתענית:. שמחתי מאד לקבל את תגובתך ואשמח מאד ליצור קשר עם רב שיוכל לעזור לי בסידור הלימוד מכיוון שהוא אינו מסודר בהכרח, אך הינני משתדל להרכיב את הלימוד מבעיקר של הלכות, מוסר ומידות ומשתדל לשמוע שיעורי תורה בין אם בחברותא ובין אם בנסיעות. ארצה בנוסף לשאול אותך מספר שאלות נוספות לגבי לימוד תורה: 1. האם לימוד בתענית (לדוג י בטבת) הוא מוגבל במובן מסוים? ובין אם מוגבל או לא, האם יש יותר חשיבות ללמוד בו? 2. כיצד ניתן להתחיל ללמוד גמרא? לחלופין, ישנם ספרים המתמצתים את גמרא באופן פשוט יותר להבנה? 3. האם לימוד תורה לשם הכוונה שהשם הוריד אותנו לעולם על מנת שנתקן את עצמנו במידות, היא לימוד תורה לשמה? 4. האם כשאחד מההורים שלי מבקשים ממני לעשות עבודה כלשהי, בין אם במחשב או כל דבר אחר, ואני שם לב שהשעה אליה קבעתי עיתים לתורה מתקרבת ולא נעים לי מהורי וכן חשוב לי לקיים מצוות כיבוד אב ואם ואני יודע שאוכל לאחר מכן ללמוד את כמות הלימוד שרציתי ללמוד, מותר לי לדחות את העתים לתורה? 5. האם יש חיוב מסוים ללמוד תורה לפני השינה? כנאמר "בשכבך ובקומך". 6. אשמח גם לדעת את הטעם של להגות את מה שהאדם לומד בפיו ומה החשיבות שלו. השאלה נשאלה בהמשך לשאלה "ערכה של שעת תורה"
תשובה: ב"ה לך. שמחתי שתשובתי עזרה לך, ואשתדל לעזור עוד בכל מה שאוכל. כדי לעזור לך למצוא רב שיוכל להדריך אותך באופן אישי וישיר, אבקש אם תוכל לכתוב לי מעט יותר פרטים עליך (כגון: מקום מגורים ומספר פלאפון שיוכלו ליצור איתך קשר באופן ישיר וכדומה), וכמובן אל תחשוש שודאי שדברים אלו לא יפורסמו. וכעת לשאלות היפות שלך, אשתדל לענות אחת לאחת בקצרה. 1.אין בלימוד בתענית הגבלה, מלבד תשעה באב, שבו החמירו יותר, ואסרו לימוד רגיל שמשמח את האדם, והתירו רק לימוד שאינו משמח אבל בשאר הצומות מותר ללמוד כרגיל. יכול להיות שבגלל שבצום יותר קשה לאנשים ללמוד, לכן יש לאדם שכר יותר גדול, כמו כל שכר על התגברות, שהמעשה נחשב הרבה יותר. 2. הדבר הטוב ביותר הוא להשתתף בשיעור גמרא, שבו הרב יכול להסביר למתחילים, ואם אין מקום כזה, תוכל לשמוע שיעורים שונים, וכן תוכל למצוא גמרות עם פירושים פשוטים. כיום כל האפשרויות מונחות לפניך, ותוכל בקלות למצוא את מה שמתאים לך. 3. כן ודאי. 4. כן כי לימוד תורה נדחה מצווה שאינה יכולה להיעשות על ידי אחרים. 5.זה ודאי חשוב וטוב, אך לא חיוב הלכתי. 6. שותפות הפה בלימוד עוזרת לאדם ולסביבה, שהיא מוסיפה כוונה. הרב יצחק גרינבלט.
שאלה: סחיטת לימון על טחינה: האם מותר לפי המ"ב לסחוט בשבת לימון על טחינה דלילה לא סמיכה וקשה או שמא טחינה דלילה נחשבת כמשקה ואז אסור לסחוט לימון על משקה?
תשובה: אכן טחינה דלילה היא משקה.
שאלה: להסתמך על גשר כצורת הפתח: רב אחראי על עירוב שאלני, האם גשר יכול לשמש חלק מהעירוב שזה ישמש כצורת פתח? הספק - כי הולכים על הגשר וצורת פתח נועדה שילכו מתחתיה! ולכן צורת-פתח כזו פסולה.
תשובה: כל דבר שעומד בקריטריונים של מחיצה או צורת הפתח מותר. לכן זה יהיה מותר.
שאלה: הגדלת נזק לחפץ שבור: פנס הרכב שלי היה שבור בשבר קטן, השבר היה קטן ולא חייב אותי לתקן את הפנס. ניתן היה לתקן את השבר ב 50 ש"ח. רכב פגע בפנס ושבר אותו לגמרי. בעיקבות כך הייתי חייב להחליף את כל הפנס בסכום של כ 400 ש"ח. האם הנהג הפוגע צריך לשלם את הנזק או חלק ממנו?
תשובה: אם המזיק במקרה זה חייב לפי חוקי המדינה, הרי שחובתו היא לשלם מה שהפנס נפחת מדמיו בעקבות הפגיעה, ממה שהיה שווה קודם לכן. כמו כן, שומת הנזק צריכה להעשות לפנס עצמו ולא ביחס לכל הרכב (עיין חזון איש בבא קמא סימן ו סק' ג ). לכן נראה הגיוני שישלם רק 350.
שאלה: חלה בשבת בדיאטה hcg: אני בשלב של דיאטה שאסור לאכול כלל פחממות במשך 3 שבועות, האם מותר לי לוותר על חלה בשבת?
תשובה: אם הדבר עלול לפגוע בבריאותך, אינך חייבת לאכול לחם.
שאלה: לברך שוב על ברקים ורעמים: אם התעוררתי באמצע הלילה ובירכתי על רעמים. וחזרתי לישון וביום היה שוב רעם, האם אני יכול לברך גם עליו או שהברכה עדיין "תופסת"? השאלה היא, מה הוא הפסק לעניין ברכה על רעמים וברקים וכו?
תשובה: אם בירכת קודם חצות הלילה וישנת שוב שינת קבע עליך לברך שוב. הגורמים המהווים הפסק הם או התפזרות העננים לגמרי או יום חדש. לגבי יום חדש לא הולכים לפי השקיעה והזריחה אלא לפי שינת קבע בלילה. כלומר, אם בירך בלילה קודם השינה ואח"כ ישן שינת קבע יכול לברך שוב ביום ואם קם מוקדם יכול לברך אפילו קודם עלות השחר. בכל אופן, אם קם אחר חצות ובירך וחזר לישון נראה שלא יברך שוב כי לגבי ברכות התורה כתב המשנה ברורה שאם קם לאחר חצות ובירך וחזר לישון אינו צריך לברך שוב כי מסתמא כיוון גם על היום לאחר שיקום שנית, ולכן נראה שהוא הדין לענין ברכת הרעמים, ואף שיש מקום לחלק מכל מקום ספק ברכות להקל (ומשמע שם שאם קם ובירך קודם חצות כן יברך). מקורות: שו"ע סי' רכז  משנה ברורה שם  פסקי תשובות שם  משנה ברורה לגבי ברכות התורה סי' מז ס"ק כט וס"ק ל.
שאלה: הגדרת צורך בטלטול דבר שמלאכתו להיתר: מהי הגדרת "צורך" שמתיר לטלטל דבר שמלאכתו להיתר? בשש"כ כתוב שמותר "כאשר נהנה מעצם הטלטול וההתעסקות בכלי", אבל לפי זה אפשר לומר שבכל טלטול יש איזשהו צורך מסוים, הרי אדם לא יטלטל סתם משהו בלי שום סיבה! האם אפשר לקבל דוגמה למצב אסור?
תשובה: לפעמים מתוך שעמום מזיזים חפצים קטנים.
שאלה: שידוכים - האם יש בעיית צניעות בבחורה? : לכבוד הרב אני בחור תורני מאוד. נפגשתי כבר עם הרבה בנות תורניות שהולכות צנוע שרוול שלושת רבעי או ארוך וחצאית ארוכה. עכשיו הציעו לי בחורה צנועה מכל הבחינות בהופעה בדיבור וכו. היא מחוץ לארץ, ולכן יש לה אופי חרדי למרות שהיא בגישה ציונית. הבעיה שלי היא שהיא הולכת עם חצאית שלושת רבעי תמיד רק עם גרביונים שאז כמובן לא רואים את הרגל עצמה, והשרוולים כמובן ר, אבל אני לא רגיל לסגנון כזה. הכל אצלה מושלם בשבילי חוץ מעניין החצאית שלושת רבעי שהיא לא הולכת עם ארוך לגמרי והיא בטוחה שזה יותר צנוע ככה. הרב חושב שיש בעיה הלכתית עם איך שהיא הולכת? ב מראש
תשובה: מהדין מספיק לכסות עד אחרי הברך. בשידוך נדרש לבדוק עם האופי מתאים ויש זהות ערכית באופן כללי. הפרטים הם רבים ומשתנים מעת לעת. לכן אם כפי שהנך כותב, 'הכל אצלה מושלם', תציע לה נישואין!!!. שיהיה לכם ברכה והצלחה.
שאלה: הנחת תפילין במניין שסמוך לעלות השחר: במניין שלנו בחלק מתקופת החורף מניחים תפילין אחר פסוקי דזמרה. הציבור אחר "ישתבח" ושליח הציבור אומר "ישתבח" אחר הנחת תפילין בהתאם לפסיקת הרמ"א בסימן נ"ג סעיף ג. האם דברי ה"משנה ברורה" המתייחסים לדברי הרמ"א בסעיף זה תומכים בדבריו וכך יש לנהוג או כוונתו שגם הש"ץ יתעטף בטלית ויניח תפילין אחר ישתבח?
תשובה: בכל ענייני בית הכנסת יש לשאול את רב בית הכנסת. לכן תשובתי היא רק אם אין רב: אני מבין שאתם מניחים תפילין לפני ישתבח כיון שאתם מתפללים מוקדם ועוד לא הגיע זמן טלית ותפילין. אתם יכולים להמשיך לנהוג כמנהגכם, אולם אם הגיע זמן טלית ותפילין עדיף להניח טלית ותפילין בין הפרקים של פסוקי דזמרא
שאלה: איך נולדו עמים שונים ושפות שונות?: אם כל היהודים באו מאברהם אבינו איך נוצרו עמים שונים? האם כולם היו קודם יהודים? האם הגויים של היום הם בעצם הולדה מאם יהודיה? איך נוצרו ונחלקו העמים כולם? שאלה של נערה בת 12 נא לענות מהר לפני גיל 13!:)
תשובה: לאברהם אבינו היו שני ילדים (ולפי המדרש עוד כמה שלא ידועים בשמם), ישמעאל ויצחק. מבין שניהם נבחר יצחק להמשיך את אביו. ליצחק היו שני ילדים, יעקב ועשיו. מיעקב התפתח עם ישראל. כל זה מאברהם אבינו אולם העולם התחיל להתפתח קודם לכן. מאדם הראשון נוצרו המון משפחות אולם במבול נשארה רק משפחת נח. מנח התפתח העולם לעמים רבים, עוד לפני שאברהם אבינו נולד.
שאלה: ברכת הריח על שתיית קפה מהביל: האם אדם ששותה קפה שחור שריחו ערב כידוע, והוא נהנה מריח זה ומכוון להנות גם מהריח וגם משתיית הקפה. והעדות שמכוון להנות מריחו היא קירוב הספל לאפו והרחת ריחו. האם רשאי לברך ברכת הריח על הרחה זו? אם כן, מהי הברכה המתאימה, הנותן ריח טוב בפירות או בורא מיני בשמים? אם אפשר להסביר מדוע מקורות וכו.
תשובה: על קפה טחון חם שריחו נודף מברכים (וזאת הברכה עמ' 174), ומברכים הנותן ריח טוב בפירות. ש"וע רטז ואחרונים. ומברכים על כוס קפה כדין מי ורד (שו"ע שם ב) ויברך הנותן טעם ואחרכך שהכול נהיה בדברו יש שנמנעו מלברך ברכה זו: שו"ת רב פעלים סימן לה - עקב מחלוקת בנוסח הברכה, אשר נתן או הנותן ריח טוב בפירות. ועוד העלו סיבה נוספת שתנאי האחסון גורמים לחוסר ריח בפירות. ילקו"י רטז הערה ו - המברך יבורך. ראה גם עלינו לשבח ספר שמות עמ' תקצט'
שאלה: להשתתף בהגרלת לוטו: מותר להשתתף בהגרלות לוטו שמתקיימות כמה פעמים בשבוע? השאלה נשאלה בהמשך לשאלה "התערבות והימורים בשביל החוויה"
תשובה: יש הרבה פוסקים שמתירים, כי יודע שאין זה תלוי בו ואם יפסיד יודע שהכסף ילך למטרות אחרות.
שאלה: מה מותר לעשות בלי נטילת ידים?: אני אמא ל-5 ילדים, והרבה פעמים במשך היום הידים שלי לא טהרות בגלל החלפת טיטולים, הנקה וכו. רציתי לדעת מה מותר לי לעשות בלי נטילת ידים: 1. להגיד פסוק שלם, למשל שמע ישראל, ולהגיד את המילה "השם"? 2. להגיד פסוק שלם ששם ה בכלל לא נמצא בו? 3. להגיד פסוק, אבל לא שלם - פשוט לא להגיד כמה מילים? 4. לשיר שירי קודש? (שהם בעצמם הרבה פעמים פסוקים מתנ"ך)? 5. לשמוע שיעור מוקלט, או לשמוע מישהו אחר אומר דיברי תורה? 6. לקרוא דיברי קודש?
תשובה: לאחר החלפת טיטולים כיון שיש חשש סביר שהידים מלוכלכות יש לשוטפם בסבון  מטעמי היגיינה ומטעמים הלכתיים  ואח"כ מותר להתפלל ולברך כרגיל. וללא זה כל המקרים ששאלת אסורים אא"כ בדקת את ידיך והן נקיות. לאחר הנקה, במקום הצורך, אפשר לסמוך על השיטות המקילות שאין צורך ליטול ידים לאחר הנקה, כיון שרגילות אשה להניק לגעת במקומות מכוסים ונחשב הדבר כמקום גלוי. ואף אם רוצים להחמיר ולהצריך נטילת ידים מותר לשמוע שיעור קודש גם לפני הנטילה.
שאלה: משחקי כסף לא אמתיים-בשבת!: מותר בשבת לשחק משחקים עם כסף לא אמיתי אך הכוונה היא שהכסף הלא אמיתי זה כמו כסף אמיתי (למשל:פוקר,חנויות וכו )? השאלה נשאלה בהמשך לשאלה "הימורים בכסף לא אמיתי"
תשובה: עד גיל בר מצווה מותר (הגרש"ז אויערבך, שש"כ טז, הערה פד). מעל גיל בר מצווה, ראוי לתת לשבת צביון רוחני יותר. ה' יצליח דרכך.
שאלה: האם לחשוב כבר על חתונה: אני בן 21 וחצי לומד בישיבת הסדר שיעור ד אחרי צבא. יש לי בעיה- אני לא מצליח לשמור על קדושת הברית ולפעמים קורה שאני נופל, לעומת זאת אני בדרך טובה וב"ה אני משתפר מיום ליום בעניין זה ובאמת יש לי התקדמות ממש טובה משנים עברו, אבל אני לא משלה את עצמי עדיין יש לי נפילות בעיקר בבית ולא כי יש לי אינטרנט פתוח או סמאטרפון. אני דיי מרגיש שאני מוכן לחתונה אבל אני דיי מפחד מעניין הברית. האם כדאי? רצוי? לצאת לדייטים במצב כזה? למרות הנפילות? אם לא באיזה שלב כן כדאי להתחיל לצאת, בכל זאת, זה הגיל להתחיל בעניינים האלה. עוד שאלה קטנה: במידה ואני יוצא האם צריך לספר דבר כזה לבחורה שאני יוצא איתה? אם כן מתי? בשלב יותר מאוחר או לאחר נישואין? אני מצטער על עומס השאלות אבל אני חייב לדעת מה ההלכה ומה הרבנים אומרים על זה וצריך עצה איך להתקדם! שוב וישר כוח על העזרה! צום קל! ושבוע טוב!
תשובה: כדאי לנתק בין ההחלטה לבניית בית לבין השאלה של מקומך המדוייק במעלת הצניעות והקדושה. העיקר שאתה במהלך של התקדמות שמעיד על לקיחת אחריות גם בתחום הקדושה. אין ספק שיש יכולת לחתונה להקפיץ אותך קדימה לחבר אותך טוב יותר אל הקודש אולם ההחלטה אם להתחתן לא תלויה בכך אלא בבשלות שלך כאדם בוגר ואחראי שיודע לקחת אחריות לבנות מערכת יחסים בוגרת וכנה. לפי דבריך נראה שאתה יכול ללכת לכיוון בניית בית. בנוגע לסיפור לבת זוג. לא כדאי לספר זאת לבחורה בזמן המפגשים. הבנות בדרך כלל אינם מבינות בנושא זה והם לא מכירות באתגר של הקדושה שמלווה את הבנים. אולם מאידך, תקפיד שלא ליצור מצג שווא ולא אמיתי של אישיותך. אל תדבר על קדושה בעיניים לוהטות, שיחה שיכולה להישמע כאילו אתה בגובה בנושא זה. תהיה צנוע בדברך על נושאים אלו. אולם אל תהיה מתוסכל ומרגיש שאתה כמו גנב שיאמר עליו" על ראש הגנב בוער הכובע. אתה מתמודד כמו שרבים מאיתנו מתמודדים. לפעמים מצליחים יותר ולפעמים פחות, העיקר שמתמודים. לאחר החתונה שוב תשאל לפי המצב בנוגע לדיבור עם אישתך לעתיד על נושא זה.
שאלה: חיבוק בין יהודים: לכבוד הרב, בהמשך לשאלה,לא הבנתי מדוע חיבוקים בין בנות לבנות או בין בנים לבנים כאשר הם מכונים לחיבה של חברות רגילה, לא ראויים? השאלה נשאלה בהמשך לשאלה "קשרי ידידות וחיבה עם גויים"
תשובה: כי נוצרת נורמה שמתבטאת גם בין בנים לבנות.
שאלה: משחטת עוף עוז: הייתי רוצה לדעת את מידת הכשרות של העופות הנשחטים במשחטת עוף עוז בשגב
תשובה: ב"ה שלו-ם וברכה, טובה. הרב חגי בר גיורא
שאלה: העלאת לוי לתורה במקום כהן : היום בתפילה לא היה כהן בתענית ציבור והעלו לוי. מה ההלכה לגבי זה?
תשובה: אשכנזים ותימנים - מעלים לוי במקום כהן. ספרדים - אם אין כהן מעלים שלושה ישראלים. (ויש גם קהילות ספרדים שנהגו להעלות לוי, כשאין מנהג יעלו ישראל) מקורות: מחלוקת שו"ע רמ"א קלה,ו. ישכיל עבדי ח"ג,ד.
שאלה: לכתוב תגובות על מוצרים באינטרנט: האם בתגובה שלילית על מוצר באינטרנט יש משום לשון הרע? והאם יש חילוק בזה בין כונה לתועלת לאנשים אחרים, לבין סתם עצבים על החנות? ומה כאשר הכוונה גם לתועלת וגם מעצבים?
תשובה: אכן זהו לשון הרע וגם גרימת נזק. רק אם מדובר במוצר מזיק, כגון: סיגריה או משקה אלכוהלי וכדו', והכוונה היא טהורה, רק למנוע נזקים, מותר להגיב.
שאלה: לבישת תכלת: אני ומשפחתי בשנים באחרונות התחלנו ללבוש תכלת בציצית, ועכשיו התעוררה לי השאלה, בהרבה הלכות יש הרבה עניינים "קטנים" שצריך לשים לב אליהם, מה אם בהכנת התכלת, שהוא תהליך ארוך ומסובך, היה משהוא קריטי שבימינו לא יודעים עליו? כיום אין מסורת ואולי כולנו לובשים ציצית פסולה. בנוסף, וזה העניין העיקרי, איפה אני יכול למצוא באריכות את הנושא של בעד ונגד לבישת תכלת בציצית?
תשובה: יש לנו באתר שאלות בעניין התכלת להיכנס לתוצאות החיפוש לחץ כאן. כמו כן, לשיעורים בעניין התכלת וזיהויו לחץ כאן. בברכת התורה, WWW.Yeshiva.org.il
שאלה: תגובה על אינטרנט אלחוטי: א. אני חושב שהייתה אי הבנה עם השואל. הוא דיבר על סיסמה של הנתב (ראוטר) שאפשר לשים ללא עלות כספית. ב. אוסיף מעצמי ואומר, שגם אם זה מאוד מהיר ופשוט, זה נכון לגבי מי שמבין בזה. חלק מהאנשים המבוגרים (אבי לדוגמא), לא יעזו אפילו לנסות לעשות דבר כזה, כי אם זה עובד - לא נוגעים בזה, אם בכלל הם יודעים שיש כזאת אופציה. (מצד שני תמיד יהיה מישהו בסביבה שידע לעשות את זה - בן, אחיין, שכן וכו ) השאלה נשאלה בהמשך לשאלה "התחברות לאינטרנט אלחוטי בלי סיסמא"
תשובה: אולי הוא שכח, אולי הוא לא ידע על האפשרות. כל עוד גורם להאטה בגלישה הוא נחשב גורם נזק, למרות שאינו גורם לת כסף. אם גולש באמצע הלילה במקרה שוודאי לא מזיק, זה יהיה מותר. אך ביום ראוי להימנע מכך.
שאלה: לסדר מגבעת שהתקמטה בשבת: אבקש לשאול לפי מנהגי הבא"ח. הבא"ח כותב פרשת בראשית,ג שאם חוטי הציצית הסתבכו הרבה אסור בשבת להפרידם משום מתקן מנא. האם ה"ה למגבעת שישבו עליה ולא ראויה ללבישה, שיהיה אסור לתקנה?
תשובה: נלע"ד שאין כוונת הבא"ח לאסור התרת החוטים מטעם מתקן מנא אלא מאיסור קושר ומתיר, ולכן נראה לענ"ד שאין איסור ביישור המגבעת שזוהי מלאכת הדיוט ואין בה שום חשש.
שאלה: האם תבשיל עם בצל נחשב לחריף?: ב"ה הרב. ראיתי את התשובה לשאלה בענין בצל שבושל בכלי בשרי. שאלתי היא, שאם מדובר בבצל שלא התבשל לבדו, אלא בתוך מאכל, כגון אורז עם בצל - א"כ לכאורה אין כלל בעיה של "דבר חריף" כיון שהבצל הוא המיעוט ולא הרוב, ובכגון זה פוסק הרמ"א (יו"ד צה, ב) שאין דין של דבר חריף מלכתחילה? וישר כח, השאלה נשאלה בהמשך לשאלה "חלבי פרווה ובשרי"
תשובה: אכן, אם הבצל הוא אכן בא רק בכדי להטעים את התבשיל ואינו הרוב, אין לתערובת זו דין של חריף.
שאלה: אשה ששואלת את בעלה לאיזו מפלגה הצביע: ומה יהיה הדין אם האשה שואלת את בעלה לאיזו מפלגה הצביע או עתיד להצביע (והוא הדין להפך), האם גם במקרה כזה מותר לו לשקר או לא, משום ביתו? וכן, מה הדין אם האב שואל את בנו לאיזו מפלגה הצביע או עתיד להצביע בבחירות הקרובות? השאלה נשאלה בהמשך לשאלה "מי ששואלים אותו לאיזו מפלגה הצביע"
תשובה: במשפחה כל אחד יכול להצביע כרצונו. בנישואין אין מחוייבות להצביע לאותה מפלגה. ואם יש חשש למתחים או מריבות מותר לשנות.
שאלה: להפסיק באמצע תפילת שחרית ברכבת: לרב האם עדיף שאתפלל את כל תפילת שחרית ברכבת בישיבה (כולל עמידה) או שמא עדיף לומר ברכבת רק פסוקי דזמרה ואז מאוחר יותר לומר ק"ש ושמונה עשרה? יש לציין שבזמן ההפסקה אני אהיה בסביבת אנשים לכן אני לא אוכל שלא לדבר. הייתי רוצה לשמוע מה עדיף.
תשובה: עדיף להתפלל בעמידה וביישוב הדעת למרות ההפסקה. ה' יצליח דרכך. (מקורות צד, ט.סידור קול יעקב עמ' קב,ב)
שאלה: כוסות פלסטיק חד פעמיים כשרות: אני מקבל מדי פעם כוסות פלסטיק חד פעמיות מתחנות דלק וכדומה שאני קונה שתייה. האם צריך כשרות לכוסות פלסטיק כאלו או שאין צורך ומותר להשתמש בהם?
תשובה: ב"ה שלו-ם וברכה, לא ידוע לי כל בעיית כשרות בכוסות פלסטיק חד פעמיות. הרב חגי בר גיורא
שאלה: עלית נשים לבית הקברות: מה מנהג הספרדים לגבי נשים שרוצות לעלות לקבר הוריהן ביום הפטירה. האם מצוה ראוי או עדיף שלא?
תשובה: עדיף שיעמדו מבחוץ. ואם אין מי שעולה והן בזמן טהרה, אפשר שרצוי שיעלו ויאמרו פרקי תהילים וידליקו נר ליד הקבר ממש.
שאלה: איסור חיבוק בין מינים זהים: בקשתי מכת"ר מקור משו"ע ונו"כ ולא מן הראשונים (רמב"ם), וגם לא מצאתי את המקור ברמב"ם בהלכות מלכים סוף פרק י. אשמח למקור מרבותינו האחרונים-חיי אדם,שו"ע הרב וכדומה. בברכת התורה, השאלה נשאלה בהמשך לשאלה אישית
תשובה: הרמב"ם פוסק ששואלין ב עכו"ם משום דרכי אם המקובל אצלם לחבק, זו דרך ה אין חולק על הרמב"ם.
שאלה: איך אפשר ללמוד דיינות: רציתי לשאול איך יש אפשרות לאדם להיות דיין? אני בחור ישיבה שלומד כבר כמעט 4 שנים, וודאי שדיינות זה לא התכלית ביהדות אלא ודאי שצריך ללמוד תורה על מנת לעשות נחת רוח לקב"ה, רק שזה נראה לי כל כך לא הגיוני בגלל שדיין חייב שיהיה לו תעודת יורה יורה, ויורה יורה צריך לעשות שש בחינות על נושאי חובה כמו שבת ששם זה בערך 35 סימנים ללמוד שחלקם בעיון, הלכות איסור והיתר,הלכות נידה, הלכות מקוואות, חופה וקידושין, הלכות שמחה, אבן העזר, חושן משפט חלק א ב ג. וכל זה כולל ש"ס, ראשונים, טור ב"י, שו"ע ונושאי כליו. מתי בחור ישיבה יכול להספיק כל כך הרבה חומר. אפשר אולי עצה לסדר יום, סדר לימוד, עצה איך אפשר להספיק כל כך הרבה חומר שבפרט כל בחור ישיבה יש לו את הסדרים שלו עם המסכת והסוגייא שהראש ישיבה קבע, אז מתי ילמד? בהפסקות? האם זה יספיק? אשמח לקבל תשובה.
תשובה: אתה בחור צעיר. לימוד דיינות לא מתאים לכולם, זהו לימוד למי שרץ מרתון. מי שיכול ללמוד 15 שנה יחשוב על לימוד דיינות. מי שלומד 7 שנים ילמד את המסכתות שלומדים בישיבה ויקדיש זמן מסויים ללמוד אורח חיים. בשלב מסויים, לפי ההתאמה, יש שלומדים לימודים הלכה ביורה דעה ואורח חיים למשך כשנתיים שלוש. ואז יכולים לעבור ללמוד דיינות. יש מיוחדים בעלי כשרונות שמצליחים בכל שנה לעשות מה שאחרים עושים בשנתיים שלוש. ודאי שאי אפשר ללמוד לימודי דיינות מהצד בהפסקות.
שאלה: טלית קטן שהתקטנה בכביסה: טלית קטן שהתקטנה ע"י הכביסה ועכשיו היא פחות מכשיעור, האם היא כשרה? כי הגמרא במסכת מנחות דף לה כותבת שאם חוטי-הציצית התקטנו הרי זה כשר כי זה גרדומי שיירים של ציצית שכשר.
תשובה: שיעור רוחב של טלית קטן זה שלושת רבעי אמה לפחות, לשיטתו של רב חיים נאה: 36 ס"מ. אם הרוחב קטן מכך, אין בגד זה נחשב ציצית. לגבי חוטי הציצית - היות ובתחילה זה היה כשר, מכיוון שנשארו עכשיו שיריים זה יהיה כשר.
שאלה: ענית אמן על שמיעת ברכות דרך הרדיו: למנהג הספרדים - האם צריך לענות אמן על שמיעת ברכות וקדיש דרך הרדיו או אולי זה דומה לאדם שמקבל מברק שבעיר מסויימת בשעה מסויימת תאמר ברכה, שפשיטא שלא יענה אמן כי אין לו שייכות למה שנאמר שם?
תשובה: אמן על קדיש וברכות יש בו שני עניינים: אחד, משום מנין שנמצא במקום אחד וחייבים לענות אמן, וזה בוודאי שאין ברדיו. ושנית, משום שומע שבח או ברכה כמו מי ששומע את חבירו מאחל לחבירו ברכה וראוי לענות אמן.
שאלה: גרף של רעי - פחי זבל: לפי פסקי הבא"ח. פחי זבל שברחוב הן שעשויין ממתכת או מפלסטיק האם דינם כגרף של רעי?
תשובה: למאי נ"מ, האם מטלטלים פחי אשפה שברחוב? ואם הם עומדים בכניסה לבית, שגורמים מיאוס לבאים, אפשר להרחיקם מדין גרף של רעי.
שאלה: אינטרנט כשר - בוני אתרי אינטרנט: אני מתכנת אתרי אינטרנט וברצוני ליצור מערכת חינמית, שכל אחד יוכל להתקין על אחסון, שתהווה אתר אינטרנט. כיום יש מערכות כאלה והן מכילות עשרות מיליוני אנשים (מפני שהמערכות חוסכות שכירת מתכנת, הן בונות לבד אתרי אינטרנט מדהימים בחינם עם אפשרות עריכה). ברצוני ליצור מערכת כזאת רק שתהיה בעברית, ותהיה כשרה. אני בדיוק עוסק בכל ההלכות שהמערכת צריכה לשמור: סגירה אוטומטית בשבת ומועדי ישראל, ועוד דברים שאני כיום לא יודע. אז ארגנתי רשימה של דברים: האם יש נוסחה ע"פ תאריך עברי לועזי למתי לסגור את האתר, אם נניח אני יודע שיש שבת מועד ב x לy בשנת z באזור הזמן h? חשבתי שאולי אם אין דבר כזה פשוט לסגור את האתר משישי ב2 בצהריים (נראית לי השעה הכי נמוכה שיכולה להיות לכניסת שבת מועד(אני מתכוון ביום לפני זה, כלומר נניח אם זה שבת אז לסגור את האתר בשישי ב2)) ולפתוח מחדש רק בחצות. כשהמשתמש יגיע לאתר במועד שבת האתר יצטרך להודיע לו שהאתר לא עובד כרגע. האתר צריך קודם כל לחשוב לפני שהוא נותן הודעה כזאת (לחשב איזה יום היום וכדומה) ויש לי שני שאלות על זה: האם זאת לא עברה על הלכה שהאתר בכלל חושב ומחשב איזה יום היום בשבת? איזה הודעה צריך להציג למשתמש? תמונות ותכנים אסורים - חשבתי לעשות דבר שכל תגובה של המשתמש עוברת דרך מנהל האתר, שבודק האם זה ראוי. בכל אופן תהיה רשימת מילים שברגע שמישהו מגיב איתן זה אוטומטית חוסם את התגובה. בנוגע לתמונות, לא תהיה פשוט אפשרות להעלות. יש עוד דברים שצריך להקפיד שקורים?
תשובה: וברכת ד' 1. אין בעיה להשאיר הודעה שהאתר סגור כעת. 2. אין בעיה שהאתר העובד אוטומטית יחשב שעות וכדו'. 3. להעביר את הנושאים לראיית מנהל האתר היא הכרחית. 4. לגבי הזמן של כניסת השבת, אם ברצונך להקיף את כל העולם, כניסת השבת יכולה להיות בניו זילנד הרבה לפני ארץ ישראל וכן בסין ושנחאי, על כן צריך לבדוק יחסית למקום, דהיינו מהיכן מגיעות השיחות והאתרים, ולאשר לכל מי שאין אצלו כעת שבת. (בתכנית דרכים, מי שחפש מקום בזמן נהיגה, התוכנה לא מאפשרת לו, כך גם כאן צריך לעשות תוכנה שבודקת את מקום השולח ולא תתן למי שאצלו כעת שבת). בהצלחה, בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קיבלתי שמן תרומה: הרב קיבלתי (אני כהן) שמן זית שהוא תרומה גדולה מאחד החברים שלי שהוא חקלאי. א. השמן לא טמאו אותו האם מותר לטמא שמן לאחר שכבר הגדירו אותו כתרומה? ב. נראה לי שהדרך הנכונה היא לטמא את השמן לפני שמפרישים תרומות ומעשרות האם זה נכון? ג. כיצד מטמאים שמן? כמובן שהשמן רק להדלקה נרות שבת ואפילו אני לא מדליק נרות ביו"ט כיון שאני נוהג להדליק ביו"ט לאחר תפילת ערבית. ואסור להדליק נרות בשמן שרפה ( תרומה טמאה)
תשובה: וברכת ד' א. רק שמן טמא הוא הנקרא שמן שריפה. אין להדליק שמן טהור. ב. אסור לטמא שמן תרומה טהורה. ג. נכון. ד. במגע יד אדם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם בהחלפת שמירה יש דין ריבית: ראובן שצריך לשמור וביקש משמעון להחליפו ובתמורה בחודש הבא ראובן יחליף את שמעון אך זה יצא בשעות קשות יותר. האם יש כאן ריבית? כי משלמים יותר כסף למחליף לשעות קשות מצאתי בחתם-סופר יו"ד, קלה שבשותפים-אנשי העיר אין דיני ריבית. וה"ה לכאורה כאן.
תשובה: אין כאן הלוואה ולא חיוב כספי אלא רק החלפת זמן בזמן, לכן אין זו רבית. אומנם אפשר להמיר את השמירה בכסף אך השמירה עצמה אינה כסף וגם לא שוה כסף, וכמדומני שזו גם כוונת החתם סופר.